BUILOFSLIED VIR 50 GOUE JARE - Hennie Van Deventer
BUILOFSLIED VIR 50 GOUE JARE
Hoe nader Saterdag 31 Desember kom, des te sentimenteler raak hierdie bruidegom van 50 jaar gelede oor sy bruid, Tokkie. Delf genoeg stof uit die “argiewe” om ‘n hele paar blogs te vul.
Hierbo is die tuisblad van ‘n spesiale Tokkie60-webwerf wat vriend Ollie Olwagen help skep het vir haar 60ste verjaardag op 15 Maart 2006. Die werf self is, helaas – ander as die onderwerp! – nie meer aktief nie.
Die beste ding wat my nog op aarde oorgekom het – so beskryf ek my Gesina Susara in my boek In Kamera (Protea Boekhuis 2003) in ’n spesiale hoofstuk. Die hele hoofstuk word op die webwerf herhaal.
Almal wat haar ken, weet hoe lief sy vir rooi is. Daaroor verskyn ‘n versie:
Kersie, granaat, ryp waatlemoen;
Rooi is ‘n kleur wat iets aan jou doen.
Tooi jou in rooi, my rooibloedvrou,
Om my vir altyd aan jou voete te hou.
Ontmoet op die werf die Tokkie van Tokkielaan in Pres Swartpark, Bloemfontein, en ontdek ’n paar dingetjies waaroor Tokkie uit pure beskeidenheid nie loop en dreunbors maak nie.
Ek verklap ook ’n paar huishoudelike geheimpies – soos die een keer toe sy baie kwaad was en ek moes koes vir ‘n “vlieënde piering” (met ‘n koppie tee boonop daarin)!
Die laaste paar dae het ek al ‘n hele paar keer met hartlike instemming na Burl Ives se “True love goes on and on” geluister. Klik op: https://www.youtube.com/watch?v=3C1Drpz216A ……. en luister gerus saam na ons mooi “bruilofslied”.
So lui die lirieke:
My darling, I’ll always love you
The white snow of Christmas will melt away
The darkness of evening will end the day
And time will wither the strongest tree
But nothing will change you and me
For true love goes on and on
Our love will be ever new
The mightiest mountain may tumble down
The world may even stop spinning round
A star may fall to the deep blue sea
Some days the sun will forget to shine
In autumn, the leaves will desert the vine
An ocean may someday a desert be
Liedjieskrywers: RICHARD ADLER, JERRY ROSS
Wilma de Bruin	on December 28, 2016 at 8:20 am
Veels geluk met ‘n wonderlike mylpaal. Tokkie, ek deel jou liefde vir rooi!
Hennie van Deventer	on December 28, 2016 at 8:34 am
@wdb Dankie, Wilma. Lig Tokkie in oor jul gemeenskaplike kleurvoorkeur.